4. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Ζ. 7046 της 24 Μαΐου/8 Ιουν.  1963 (ΦΕΚ Β΄ 241) Περί των αρμοδιοτήτων του Διοικητικού Συμβουλίου της Α.Ε. «ΑΣΠΑ». Έχοντες υπ’ όψιν τας διατάξεις της παρ. 2 του άρθρου δευτέρου του υπ’ αριθ. 4.209/1961 Ν.Δ/τος «περί κυρώσεως πράξεων του Υπουργικού Συμβουλίου αφορωσών εις τας αστικάς συγκοινωνίας περιοχής Αθηνών και ρυθμίσεως ετέρων συναφών θεμάτων», αποφασίζομεν: Η υπό του Διοικητικού Συμβουλίου της εν Αθήναις εδρευούσης Ανωνύμου Εταιρείας υπό την επωνυμίαν «Αστικαί Συγκοινωνίαι Περιοχής Αθηνών» Α.Ε. (ΑΣΠΑ) προβλεπομένη υπό του Νόμου άσκησις της πειθαρχικής εξουσίας επί του προσωπικού της, εξωτερικής υπηρεσίας (οδηγών και εισπρακτόρων Λεωφορείων) ενεργείται κατά τα κατωτέρω λεπτομερώς οριζόμενα: 1.Αι εις το άνω προσωπικόν κατωτέρω οριζόμεναι ποιναί επιβάλλονται δια πάσαν παράβασιν των καθηκόντων αυτού των απορρεόντων εκ της συμβάσεως εργασίας και των ειδικών κανονισμών των διεπόντων την ειδικότητα εκάστου τούτων ως και δια πάσαν ενέργειαν ή παράλειψιν αυτών αντικειμένην εις την υπηρεσιακήν εν γένει τάξιν ή επιζήμιον εις τα υλικά ή ηθικά συμφέροντα της ΑΣΠΑ, συνιστώσας πειθαρχικά παραπτώματα. 2.Αι επιβαλλόμεναι εις το προσωπικόν κινήσεως πειθαρχικαί ποιναί είναι: α)Έγγραφος επίπληξις. β)Πρόστιμον μέχρι του 1/4 ημερομισθίου δι’ εκάστην ημέραν και μέχρι 4 ημερών. γ)Αργία μέχρι 3 ημερών. δ)Αργία μέχρις ενός μηνός. 3.Οι δι’ αργίας τιμωρούμενοι στερούνται των αντιστοιχουσών εις τας ημέρας ταύτας αποδοχών των. 4.Οι τιμωρούμενοι δι’ αργίας οφείλουν κατά την διάρκειαν της ποινής αργίας να έχωσι καταθέσει την άδειαν αυτών εις την Διοίκησιν της ΑΣΠΑ. 5.Τα επιβαλλόμενα πρόστιμα κατατίθενται επ’ ονόματι της Εργατικής Εστίας. 6.Α΄.Η ποινή επιπλήξεως επιβάλλεται: α)Δι’ απλάς παραβάσεις εν τη εκτελέσει των υπηρεσιακών καθηκόντων μη συνεπιφερούσας κίνδυνον εις την ασφάλειαν των μεταφορών ή διατάραξιν της ευρύθμου κυκλοφορίας των λεωφορείων ή ζημίαν των συμφερόντων της Εταιρείας. β)Δι’ απρεπή συμπεριφοράν προς συναδέλφους κατά την διάρκειαν της υπηρεσίας. Β΄.Η ποινή προστίμου μέχρις 1/4 του ημερομισθίου και μέχρι 4 ημερών επιβάλλεται: α)Δι’ υποτροπήν επί παραπτώματος, δι’ ο είναι επιβεβλημένη η ποινή της περιπτ. Α΄ της παρούσης. β)Δι’ απρεπή συμπεριφοράν κατά την διάρκειαν της υπηρεσίας και εκτός αυτής προς τους υπαλλήλους και γενικώς προς τα Όργανα της ΑΣΠΑ και των οικείων ΚΤΕΛ. γ)Δια παραμέλησιν της καθαριότητος του Λεωφορείου. δ)Δια παραμέλησιν της κανονικής εμφανίσεώς του κατά την διάρκειαν της υπηρεσίας. Γ΄.Η ποινή της αργίας μέχρι 3 ημερών επιβάλλεται: α)Δι’ υποτροπήν επί παραπτώματος, δι’ ο είναι επιβεβλημένη η ποινή των περιπτ. Β΄ της παρούσης. β)Δι’ αδικαιολόγητον απουσίαν εκ διατεταγμένης υπηρεσίας ή βραδείαν αδικαιολόγητον προσέλευσιν εις αυτήν ή πρόωρον εξ αυτής αποχώρησιν ή άρνησιν εκτελέσεως αυτής ή απασχόλησιν κατά την διάρκειαν της υπηρεσίας εις έργα ξένα προς αυτήν. γ)Δια μη συμμόρφωσιν προς τας εντολάς και οδηγίας της Διοικήσεως της Εταιρείας και των εντεταλμένων οργάνων αυτής και προς τας εκάστοτε εκδιδομένας εγκυκλίους διαταγάς αυτής. δ)Δι’ αμέλειαν, ραθυμίαν και επιπολαιότητα εν τη εκτελέσει των υπηρεσιακών καθηκόντων ή δια δολίαν παράβασιν των υπηρεσιακών καθηκόντων, εξ ων προεκλήθη περιωρισμένος κίνδυνος εις την ασφάλειαν των μεταφορών ή ελαφρά διατάραξις της ευρύθμου κυκλοφορίας λεωφορείων ή μικρά βλάβη εις τα συμφέροντα της Εταιρείας. ε)Δι’ απρεπή συμπεριφοράν προς επιβάτην ή την Διοίκησιν της Εταιρείας. ς)Δι’ έλλειψιν ζήλου κατά την εκτέλεσιν των καθηκόντων ή ηλαττωμένην απόδοσιν, επιφέρουσαν ανωμαλίαν εις την διεξαγωγήν της υπηρεσίας. ζ)Δι’ αδικαιολόγητον καθυστέρησιν παραδόσεως εισπράξεων παρ’ εισπρακτόρων του Λεωφορείου. Δ΄.Η ποινή αργίας άνω των 3 ημερών επιβάλλεται: α)Δι’ υποτροπήν επί παραπτώματος, δι’ ο είναι επιβεβλημένη η ποινή της περιπτ. Γ΄ της παρούσης. β)Δια δολίαν παράβασιν των υπηρεσιακών καθηκόντων συνεπιφέρουσαν σοβαρόν κίνδυνον εις την ασφάλειαν των μεταφορών ή σοβαράν διατάραξιν της ευρυθμίας της κυκλοφορίας των Λεωφορείων ή μεγάλην ζημίαν εις τα συμφέροντα της Εταιρείας. γ)Δι’ έργω επίθεσιν κατ’ επιβάτου ή υπαλλήλου της Εταιρείας. δ)Δι’ υπεξαίρεσιν εισπράξεων, υλικών, αποσκευών ή αντικειμένων ευρεθέντων εντός του Λεωφορείου. (Αντί της σελ. 350,27(β) Σελ. 350,27(γ) Τεύχος 670-Σελ. 115 Κρατική εκμετάλλευση λεωφορειακών γραμμών 21.Ζ.ε.4 7.Προ πάσης πειθαρχικής ποινής, ο εγκαλούμενος προσκαλείται εις έγγραφον απολογίαν παρά του Διοικούντος Συμβούλου της Εταιρείας, τάσσεται δε αυτώ προς τούτο προθεσμία ουχί ελάσσων των 48 ωρών. 8.Το Διοικητικόν Συμβούλιον της ΑΣΠΑ δύναται δι’ αποφάσεως αυτού, να αναθέση την άσκησιν του πειθαρχικού ελέγχου και την επιβολήν ποινών εις τον Διοικούντα Σύμβουλον αυτής, πλην των περιπτώσεων της παρ. Δ΄ της παρούσης. 9.Αι πειθαρχικαί ποιναί της παρ. Δ΄ της παρούσης υπόκεινται εις έφεσιν, ήτις δέον να ασκήται εντός τεσσάρων ημερών από της εκδόσεως της αποφάσεως, δι’ εγγράφου κατατιθεμένου επί αποδείξει παρά τη Α.Ε. ΑΣΠΑ. Η έφεσις έχει ανασταλτικόν χαρακτήρα, δέον όμως να εκδικασθή αύτη ανυπερθέτως εντός 25 ημερών από της αιτήσεως του ενδιαφερομένου. Τας εφέσεις εκδικάζει το πειθαρχικόν Συμβούλιον όπερ αποτελείται: α)Εκ του Προέδρου του Διοικητικού Συμβουλίου της ΑΣΠΑ ως Προέδρου ή του αναπληρωτού αυτού. β)Εκ του Διοικούντος Συμβούλου της ΑΣΠΑ ή του αναπληρωτού αυτού. γ)Εξ ενός υπαλλήλου του Υπουργείου Συγκοινωνιών οριζόμενον παρά του Υπουργού Συγκοινωνιών. δ)Εξ ενός υπαλλήλου του Υπουργείου Εργασίας, οριζόμενον παρά του Υπουργού Εργασίας. ε)Εξ ενός αντιπροσώπου των μισθωτών μεθ’ ενός αναπληρωτού οριζομένου παρά του Υπουργού Συγκοινωνιών εκ 3πλασίου αριθμού μισθωτών προτεινομένων υπό των οργανώσεων αυτών κατόπιν κοινής συναινέσεως. Εάν τοιαύτη πρότασις δεν υποβληθή εντός μηνός από της κοινοποιήσεως της παρούσης, ο εκπρόσωπος των μισθωτών μετά του αναπληρωτού ορίζονται υπό του Υπουργού Συγκοινωνιών, εκ των παρά τη ΑΣΠΑ υπηρετούντων μισθωτών. Το Συμβούλιον συνεδριάζει παρόντων τουλάχιστον τεσσάρων εκ των μελών του. Χρέη γραμματέως εκτελεί υπάλληλος της ΑΣΠΑ οριζόμενος υπό του Προέδρου. Αι αποφάσεις εν τω Συμβουλίω λαμβάνονται κατά πλειοψηφίαν, εν ισοψηφία νικούσης της ψήφου του Προέδρου. Η παρούσα απόφασις ισχύει μέχρι της εκδόσεως εσωτερικού Οργανισμού της ΑΣΠΑ. Σελ. 350,28(γ) Τεύχος 670-Σελ. 116 